# Maider Telleria

Maider Telleria Goñi (Ulia, Donostia, 1973ko uztailaren 14a - ) euskal belar hockey jokalari ohia da. Hamar urte zituela hasi zen belar-hockeyan Zurriola ikastolan. Real Sociedad taldean eta Madrilgo Club de Campo taldeetan jokatu izan du.
Bartzelonako Olinpiar Jokoetan urrezko domina lortu zuen 1992an, eta geroago Atlantako (1996), Sydnekoy (2000) eta Atenasko Olinpiar Jokoetan ere (2004) parte hartu zuen.

## Kirol ibilbidea

Maider Telleria Donostian hasi zen hockeyan jokatzen, bere jaioterrian, ikasi egin zuen Zurriola ikastolako taldean.
Hockeyko jokalari gisa hainbat taldetan jokatu zuen: Lagunak, Donostiako Real Sociedad, Madrileko Club de Campo eta Santanderreko Sardinero Hockey Club: Jokalari gisa Espainiako Emakumezkoen Belar Hockeyko Liga irabazi zuen Madrilgo Club de Campoko taldearekin, 1995ean.
2005eko maiatzean Telleriak sticka eskegiko zuela iragarri zuen bere kirol ibilbideari amaiera emateko, 17 urtez hockeyan aritu ostean. Bere ibilbideko azken urteak Realean jokatu zituen. Guztira 5 taldetan aritu zen ibilbidean zehar, honako hauetan: Zurriola ikastola (eskola-kirolean), Lagunak (2. mailan), Erreala (ohorezko mailan), Madrilgo Club de Campo, eta Santanderreko Sardinero.
Erretiroa hartu zuenetik, hainbat aitortza jaso zituen. Horrela, erretiratu zen urtean Euskadiko Hockey Federazioaren urrezko sticka jaso zuen, baita Gipuzkoako kirol-prentsaren elkartearen sari berezi bat ere. 2010ean, Euskadi Kirol Saria eman zioten gainerako euskal olinpiarrei bezala, eta ospatu zen galan aitorpen bateratu hori jasotzeaz arduratu ziren lau olinpiarretako bat izan zen. 2011n, Euskal Kirol Federazioen Batasunak antolatzen zuen euskal kirolaren III. galan, Belar-hockeyko euskal federazioaren beste sari bat jaso zuen.
Heziketa Fisikoan lizentziatua da (Soin Hezkuntzako Institutu Nazionala).
2011ko abuztuan larri ospitaleratu zuten Donostiako ospitale batean, entzefalitis herpetiko baten ondorioz.

## Nazioarteko ibilbidea

Maider Telleria 153 aldiz izan da nazioartean Espainiako belar-hockeyko emakumezkoen selekzioarekin, eta selekzio horretako funtsezko pieza izan zen hamar urtetik gora
Selekzio absolutuarekin parte hartu zuen lehen nazioarteko txapelketa 1991ko Champions Trophy izan zen, Alemanian, laugarren geratu zirela. 19 urte besterik ez zituela lortu zuen bere ibilbideko arrakastarik handiena, 1992ko Bartzelonako Olinpiar Jokoetan urrezko domina irabazi baitzuen.
Maider Telleriak beste hiru Olinpiar Jokotan parte hartuko luke Espainiako selekzioarekin, bitan diploma olinpikoa lortuz, 1996ko Atlantako Olinpiar Jokoetan 8.ak izan ziren, 2000ko Sydneyko Olinpiar Jokoetan 4.ak, eta 10.ak 2004ko Atenasko Joko Olinpikoetan.
Parte hartu zuen nazioarteko beste txapelketak direla-eta, aipagarria da zilarrezko dominak lortu zituela 2003ko Europako Txapelketan eta 2004ko Zeelanda Berriko Olinpiar Aurreko Txapelketan.
2004ko Olinpiar Jokoen ostean erretiratu zen selekziotik. Espainiako Olinpiar Batzordearen Olinpiar Ordena eman zioten.

## Sari eta errekonozimenduakak

* 1992: Urrezko domina 1992ko Bartzelonako Olinpiar Jokoetan
* 1992: Donostiako udalaren omenaldia donostiar olinpikoei (Teresa Motos, Nagore Gabellanes, Maider Telleria, Mikel Eginoa, Juantxo Pagoaga, Garikoitz Azkue eta Javier Cano).
* 1996: Diploma olinpikoa 1996ko Atlantako Olinpiar Jokoetan
* 2000: Diploma olinpikoa 2000ko Sidney Olinpiar Jokoetan
* 2000: Angeluko udalaren omenaldia beste 20 kirolarirekin batera
* 2004: Parte hartzailea 2004ko Atenasko Olinpiar Jokoetan
* 2005: Euskadiko Hockey Federazioaren urrezko sticka jaso zuen
* 2005: Gipuzkoako kirol-prentsaren elkartearen sari berezi bat ere.
* 2010: Euskadi Kirol Saria.
* 2011: Belar-hockeyko euskal federazioaren beste sari bat jaso zuen, Euskal Kirol Federazioen Batasunak emanda.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 4 5 Esnaola Aranzadi, Inaxio. (2024-07-26). ««Esperientzia ahaztezina izan zen»» Irutxuloko Hitza ISBN A. (Noiz kontsultatua: 2024-07-27).
* ↑ El Mundo Deportivo (28-12-2005): Anuario 2005 Adiós de Maider Telleria
* 1 2 El Mundo Deportivo (7-6-2005): Reconocimiento a Maider Telleria
* 1 2 El Mundo Deportivo (30-12-2005)
* 1 2 El Mundo Deportivo (21-10-2010): Reconocimiento a los olímpicos vascos
* 1 2 El Mundo Deportivo (25-1-2011): Pasaban y Eneko Llanos, premiados
* ↑ Noticias de Gipuzkoa: Maider Tellería, ingresada en un hospital con un herpes en el cerebro. .
* 1 2 Zabaleta, Gorka. (2024-07-27). «Egunero hasten delako. Bartzelonan zeruan eta Atlantan infernuan, euskal jokalariak gozatzen ari dira berriro» Euskaldunon Egunkariaren hemeroteka. 1990-2003. (Berria.eus) (Noiz kontsultatua: 2024-07-27).
* ↑ (Ingelesez) Berria.eus. (2024-07-27). «Euskaldunon Egunkariaren hemeroteka. 1990-2003.» Berria (Noiz kontsultatua: 2024-07-27).
* ↑ Euskaldunon Egunkaria. (1992-08-15). «Donostiako Udalak kirolari olinpikoak omendu zituen» Euskaldunon Egunkariaren hemeroteka. 1990-2003. (Berria.eus) (Noiz kontsultatua: 2024-07-27).
* ↑ Alduntzin, Koldo. (2000-01-09). «Angeluko Udalak Euskal Herriko kirolariak saritu ditu. SARI BANAKETA. 20 kirolarik baino gehiagok jaso zuten omenaldia oraino egin kirol jardunagatik» Euskaldunon Egunkariaren hemeroteka. 1990-2003. (berria.eus) (Noiz kontsultatua: 2024-07-27).

## Kanpo estekak

* Datuak: Q3752058